
ΚΕΝΤΡΙΚΗ ΕΝΩΣΗ 






ΔΣ07811062014
ΔΗΜΩΝ ΕΛΛΑΔΑΣ
Π Ρ Α Κ Τ Ι Κ Ο

Συνεδρίασης του Διοικητικού Συμβουλίου της Κ.Ε.Δ.Ε.

της 11ης Ιουνίου 2014
Στην Αθήνα σήμερα, 11 Ιουνίου 2014, ημέρα Τετάρτη και ώρα 12:00, συνήλθε σε  συνεδρίαση το Διοικητικό Συμβούλιο της Κ.Ε.Δ.Ε., ύστερα από πρόσκληση του Προέδρου της κ. Κώστα Ασκούνη, Δημάρχου Καλλιθέας και υπό την προεδρία του. 

Κατά τη συνεδρίαση παρέστησαν οι Δήμαρχοι: Αργειτάκος Σταύρος Σπάρτης, Δανιηλίδης Συμεών Νεάπολης-Συκεών, Ιωακειμίδης Γεώργιος Νίκαιας-Αγ.Ι.Ρέντη, Καλλίρης Κων/νος Ζωγράφου, Καρύδας Απόστολος Σιντικής, Κοιμήσης Απόστολος Αμφιλοχίας, Κοτρωνιάς Γεώργιος Λαμιέων, Κυρίζογλου Λάζαρος Αμπελοκήπων-Μενεμένης, Λυμπέρης Ιωάννης Ήλιδας, Μαλούτας Λάζαρος Κοζάνης, Μαραβέλιας Δημήτριος Χαϊδαρίου, Ουσουλτζόγλου-Γεωργιάδη Χαρίκλεια Βέροιας, Παπαγγελής Νικόλαος Λεβαδέων, Πετρίδης Γεώργιος Κομοτηνής, Τζανακούλης Κων/νος Λαρισσαίων, Τσιαντής Δημήτριος Λίμνης Πλαστήρα και οι Δημοτικοί Σύμβουλοι: Βιρβιδάκης Κυρίακος Χανίων, Θεοδωρακόπουλος Ιωάννης Λυκόβρυσης-Πεύκης, Καλογερόπουλος Δημήτριος Αιγάλεω, Καλογερόπουλος Δημήτριος Αιγιαλείας, Καραγιάννης Ιωάννης Λαγκαδά, Λύτρας Ιωάννης Ξηρομέρου, Μουράτογλου Ιωάννης Έδεσσας, Μπαρμπάκος Ευάγγελος Καλλιθέας, Προβατάς Φώτιος Αθηναίων, Σιώμος Βλάσσης Πεντέλης, Τζόκας Σπυρίδων Καισαριανής.
Απόντες οι Δήμαρχοι: Καμίνης Γεώργιος Αθηναίων, Κουράκης Ιωάννης Ηρακλείου, Μπουτάρης Ιωάννης Θεσσαλονίκης.
Αφού διαπιστώθηκε η απαρτία του Σώματος και γενομένης συζητήσεως, πάρθηκε η παρακάτω απόφαση:

.........................................................................................................................................
Απόφαση 78η
ΘΕΜΑ: 
Χρηματοδότηση των Κοινωνικών Δομών των Δήμων (Βρεφονηπιακοί Σταθμοί, ΚΔΑΠ, ΚΔΑΠ ΜΕΑ κλπ.).
Το Διοικητικό Συμβούλιο της ΚΕΔΕ, αφού άκουσε εισήγηση από τον κ. Σίμο Δανιηλίδη, Πρόεδρο της Επιτροπής Κοινωνικής Πολιτικής, Απασχόλησης και Αλληλεγγύης της ΚΕΔΕ, σχετικά με το ανωτέρω θέμα,

ύστερα από διαλογική συζήτηση,

Αποφασίζει ομόφωνα

Εγκρίνει τις προτάσεις της Επιτροπής Κοινωνικής Πολιτικής, Απασχόλησης και Αλληλεγγύης της ΚΕΔΕ, σχετικά με την χρηματοδότηση των Κοινωνικών Δομών των Δήμων (Βρεφονηπιακοί Σταθμοί, ΚΔΑΠ, ΚΔΑΠ ΜΕΑ κλπ.) και συγκεκριμένα:

Α.
ΔΡΑΣΗ « ΕΝΑΡΜΟΝΙΣΗ ΟΙΚΟΓΕΝΕΙΑΚΗΣ & ΕΠΑΓΓΕΛΜΑΤΙΚΗΣ ΖΩΗΣ»
(ΠΑΙΔΙΚΟΙ – ΒΡΕΦΟΝΗΠΙΑΚΟΙ ΣΤΑΘΜΟΙ – ΚΔΑΠ - ΚΔΑΠ/ΜΕΑ) 

· Για τη σχολική περίοδο 2014-2015 αλλά και για όλη την προγραμματική περίοδο του ΣΕΣ 2014-2020 να προβλεφθεί ποσό ύψους 250.000.000 € ετησίως, για να διασφαλισθεί η συνέχιση των Δομών που λειτουργούν αλλά και για να υπάρξει η δυνατότητα λειτουργίας νέων δομών.

· Με το Ν. 4147/2013 ΦΕΚ Α 98/26-4-2013 άρθρο 13 «Ρυθμίσεις για τους δημοτικούς παιδικούς και βρεφονηπιακούς σταθμούς» προβλέπεται ότι «Έως την έκδοση άδειας ίδρυσης και λειτουργίας παιδικών……που λειτουργούν ως Νομικά πρόσωπα Δημοσίου Δικαίου των Δήμων ή μεταφέρθηκαν στους Δήμους ή συστήνονται εντός Νομικού προσώπου Δημοσίου Δικαίου του Δήμου ή ως υπηρεσία του Δήμου και πάντως όχι πέραν της 31/12/2014 θέση άδειας ίδρυσης και λειτουργίας υπέχει η συστατική τους πράξη ή ο οργανισμός εσωτερικής υπηρεσίας του Δήμου εφόσον πρόκειται για υπηρεσία.
Ως εκ τούτου, να προβλεφθεί η παράταση της άδειας ίδρυσης και λειτουργίας των ανωτέρω Παιδικών και Βρεφονηπιακών σταθμών έως 31/12/2016.

· Στους δικαιούχους του προγράμματος να ενταχθούν και οι φοιτήτριες μητέρες, με στόχο την κάλυψη των 100.000 και πλέον αιτήσεων, που υπολογίζεται ότι θα κατατεθούν και λόγω της συνεχιζόμενης κρίσης.

· Να υπάρξει εξαίρεση του προσωπικού των Παιδικών και Βρεφονηπιακών σταθμών, λόγω Ευρωπαϊκών συγχρηματοδοτούμενων προγραμμάτων, από την έγκριση Π.Υ.Σ. προκειμένου να διασφαλισθεί η ομαλή λειτουργία των Δομών με το αντίστοιχο προσωπικό και να εκδοθεί άμεσα η απόφαση του ΥΠ.ΕΣ. για την ανωτέρω εξαίρεση.

Β.
ΠΡΟΓΡΑΜΜΑ «ΚΑΤ’ ΟΙΚΟΝ ΚΟΙΝΩΝΙΚΗ ΦΡΟΝΤΙΔΑ»
· Λόγω της λήξης του προγράμματος «Βοήθεια στο σπίτι» στις 30/9/2014  να ολοκληρωθεί άμεσα η διαβούλευση της ΚΕΔΕ με τα συναρμόδια Υπουργεία για την έκδοση της Κ.Υ.Α. , για την λειτουργία του νέου προγράμματος και την αποδοχή των προτάσεων της ΚΕΔΕ όπως έχουν αποτυπωθεί στις ομόφωνες αποφάσεις του Δ.Σ. της, οι οποίες επισυνάπτονται.

· Να υπάρξει η δυνατότητα συμψηφισμού σε Δήμους και Δημοτικές Επιχειρήσεις, των χρεών τους προς την Εφορία και Ασφαλιστικούς φορείς, προκειμένου να αποκτήσουν φορολογική και ασφαλιστική ενημερότητα.

Γ.
ΚΕΝΤΡΑ ΠΡΟΛΗΨΗΣ της ΕΞΑΡΤΗΣΗΣ ΚΑΙ ΠΡΟΑΓΩΓΗΣ ΤΗΣ ΨΥΧΟΚΟΙΝΩΝΙΚΗΣ ΥΓΕΙΑΣ
Στο πλαίσιο της σύναψης της νέας επταετούς προγραμματικής σύμβασης (2014-2020) η οποία υπεγράφη στις 16 Μαΐου 2014:

· Να προχωρήσει άμεσα η διαδικασία καταβολής από το Υπουργείο Εσωτερικών, για το έτος 2014, των παρακρατηθέντων από τους Κ.Α.Π. δόσεων των μηνών Ιανουαρίου και Απριλίου ποσού ύψους 3.250.000 €.

Η ίδια διαδικασία θα πρέπει να τηρηθεί και από το Υπουργείο Υγείας και Κοινωνικής Αλληλεγγύης.

· Να αποδοθούν στα Κέντρα Πρόληψης, από τα Υπουργεία τα παρακρατηθέντα ποσά των προηγούμενων ετών, σύμφωνα με τις συμβατικές υποχρεώσεις τους, βάσει της προηγούμενης προγραμματικής σύμβασης (2009-2014).

..………………………………………………………………………………………….………
ΓΙΑ ΤΟ ΔΙΟΙΚΗΤΙΚΟ ΣΥΜΒΟΥΛΙΟ

Ο Γενικός Γραμματέας της Κ.Ε.Δ.Ε.

Απόστολος Κοιμήσης

Δήμαρχος Αμφιλοχίας

Ο Γενικός Διευθυντής της Κ.Ε.Δ.Ε.

Παναγιώτης Βασιλείου
